ກໍາລັງຝ່າຍຕາເວັນຕົກ ສືບຕໍ່ໂຈມຕີລິເບຍ (ເບິ່ງຮູບສະລາຍດ໌)
ກໍາລັງຝ່າຍຕາເວັນຕົກ ຍິງລູກສອນໄຟໃສ່ ກໍາລັງຂອງກາດດາຟີ ຮອບ 2 ໃນວັນອາທິດວານນີ້.
ພວກກໍາລັງຝ່າຍຕາເວັນຕົກໄດ້ທໍາການໂຈມຕີດ້ວຍລູກສອນ ໄຟ ຮອບ 2 ຕໍ່ ກໍາລັງທີ່ຈົງຮັກພັກດີຕໍ່ທ່ານ Moammar Gadhafi ຜູ້ນໍາລີເບຍ ໃນວັນອາທິດວານນີ້ ໃນຄວາມພະຍາ ຍາມເພື່ອຍັບຍັ້ງການບຸກໂຈມຕີຂອງພວກກໍາລັງເຫລົ່ານີ້ ຕໍ່ພວກຫົວເມືອງຕ່າງໆທີ່ຢູ່ພາຍໃຕ້ຄວາມຄຸ້ມຄອງຂອງ ພວກກະບົດຕໍ່ຕ້ານລັດຖະບານກາດດາຟີນັ້ນ ກອງທັບສະຫະລັດກ່າວວ່າ ການຍິງລູກສອນໄຟ Tomahawk ຖະລົ່ມແລະການໂຈມຕີທາງອາກາດໄດ້ເຮັດ ໃຫ້ລະບົບປ້ອງກັນທາງອາກາດຂອງທ່ານກາດດາຟີເຊື່ອມ ໂຊມລົງ ສະຫະລັດໄດ້ປະກອບສ່ວນໃນການໂຈມຕີຮ່ວມກັບກອງທັບ ອັງກິດ ຝຣັ່ງແລະປະເທດພັນທະມິດອື່ນໆ ເພື່ອຈັດຕັ້ງປະຕິ ບັດຕາມມະຕິຈັດຕັ້ງເຂດຫ້າມບິນ ທີ່ໄດ້ຮັບອະນຸມັດຈາກສະຫະປະຊາຊາດນັ້ນ ເຂດ ຫ້າມບິນແມ່ນມີວັດຖຸປະສົງເພື່ອປົກປ້ອງພວກພົນລະເຮືອນລີເບຍ ຈາກການໂຈມຕີ ໂດຍກໍາລັງທີ່ນິຍົມທ່ານກາດດາຟີ ທີ່ພວມພະຍາຍາມຈະທັບມ້າງທໍາລາຍການລຸກຮື ຂຶ້ນມາເປັນເວລານຶ່ງເດືອນ ຕໍ່ຕ້ານການປົກຄອງປະເທດມາເປັນເວລາ 42 ປີຂອງ ກາດດາຟີນັ້ນ ບັນດາເຈົ້າໜ້າທີ່ສະຫະລັດກ່າວວ່າ ຜູ້ນໍາລີເບຍເອງບໍ່ໄດ້ເປັນເປົ້າໝາຍ ແຕ່ມີລາຍງານວ່າ ຕຶກອາຄານຝ່າຍປົກຄອງຫລັງນຶ່ງໃນບໍລິເວນບ້ານພັກຂອງທ່ານກາດດາຟີໃນນະຄອນ ຫລວງຕຣີໂປລີ ໄດ້ຮັບຄວາມເສຍຫາຍຈາກການໂຈມຕີດ້ວຍລູກສອນໄຟໃນຕອນແລງ ວັນອາທິດວານນີ້ ທ່ານ Robert Gates ລັດຖະມົນຕີປ້ອງກັນປະເທດສະຫະລັດ ກ່າວວ່າ ທາງກຸງວໍຊິງຕັນ ຄາດວ່າ ຈະໂອນການຄວບຄຸມການປະຕິບັດພາລະກິດໃນລີເບຍນັ້ນໄປໃຫ້ກຸ່ມປະສົມ ບາງ ທີອາດຈະຢູ່ພາຍໃຕ້ການນໍາພາຂອງຝຣັ່ງ ແລະອັງກິດ ຫລືກຸ່ມເນໂຕ້ ພາຍໃນເວລາບໍ່ເທົ່າ ໃດມື້ຂ້າງໜ້ານີ້ ທ່ານ Gates ກ່າວຕື່ມວ່າ ສະຫະລັດຈະເປັນສະມາຊິກໃນຄະນະປະສົມ ແຕ່ຈະບໍ່ມີບົດ ບາດເດ່ນໃດໆ ທ່ານ Gates ກ່າວເຊ່ນນີ້ຕໍ່ບັນດານັກຂ່າວທີ່ຕິດຕາມທ່ານໄປໃນການ ເດິີນທາງໄປຍັງຣັດເຊຍ ທີ່ຄັດຄ້ານຕໍ່ການໂຈມຕີທາງທະຫານຂອງນາໆຊາດຕໍ່ລີເບຍນັ້ນ